Жалал-Абад: Ош-Бишкек - Манас-Благовещенка жолунун аралыгындагы 9 чакырым жол толук асфальтталат.

Жалал-Абад шаарындагы Көк-Арт дарыясын бойлой жолдун курулуш иштери жүрүп жатат. Бул тилкеге буга чейин асфальт төшөлгөн эмес. Учурда жол нөлдөн баштап заманбап талаптарга ылайык кайра курулууда.

Долбоор боюнча жолдун жалпы узундугу 9 чакырымды түзөт, туурасы 8 метр болот. Жол Благовещенка айылына чейин жетет. Бул жаңы жол шаар ичиндеги унаа агымын бөлүштүрүп, тыгын маселесин азайтууга да шарт түзөт.

Жол жээгинде жайгашкан калктуу конуштар үчүн тротуар, аялдамалар жана жарыктандыруу каралган. Азыркы тапта курулуштун алгачкы этабы жер жумуштары жүргүзүлүүдө.

https://www.instagram.com/reel/DUVQXStE8cS/